આલોક બ્રહ્મભટ્ટ, ગાંધીનગરઃ બે થી અઢી વર્ષ પહેલા ગાંધીનગરના સેક્ટર 11માં રહેતા પરિવારની 8-9 વર્ષની છોકરીને એક એક્સિડન્ટ થયો અને ડાબો પગ તૂટી ગયો. ઈજા ખૂબ સિરિયસ હોવાથી પગની ટ્રીટમેન્ટનો ખર્ચ પણ વધુ આવે તેમ હતો. જોકે પરિવાર આર્થિકરુપે સદ્ધર ન હોવાથી રમવા-ફરવાની ઉંમરમાં જ અનિતાની દુનિયા એટલે ઘરની બહારનો ખાટલો બની ગયો હતો. જોકે આજે 11 વર્ષની અનિતા પોતાની શેરીમાં અન્ય મિત્રો સાથે આજે ‘પકડમ પકડી’ રમે છે અને ખીલખીલાટ હસે પણ છે. તેના આ હાસ્ય પાછળ ગાંધીનગરના જ બે યુવાન રહેલા છે.